(1) (A nemzeti fogyasztói árindexekben folytatott gyakorlatra vonatkozik. (2) A bérlők által ténylegesen fizetett összes lakbérre vonatkozik, vagyis a bérlő által a tulajdonosnak fizetett lakbérre, függetlenül minden olyan szociális juttatástól, amelyet a bérlő a közigazgatási szervektől kap (magában foglalja azokat a kifizetéseket, amelyek a bérlő jóváhagyásával közvetlenül a tulajdonoshoz jutnak); lásd még az Ib. melléklet 12. b) pontját. (3) Ez nem dönti el előre a tulajdonos által lakott lakások lefedettségét általában. (4) A tulajdonos-lakó és a bérlő által a rendszeres karbantartási és javítási munkák céljából anyagok és szolgáltatások vásárlására fordított kiadásokra vonatkozik; lehetséges, hogy a kategória lefedettségét bővíteni kell a tulajdonos által lakott lakás kezelésére vonatkozó döntést követően azért, hogy magában foglalja a nagyobb felújításokra, karbantartásokra és javításokra fordított kiadásokat, valamint az olyan bővítésekre és átalakításokra vonatkozókat, amelyeket jellemzően nem a bérlő fizet; lásd még az Ib. melléklet 4. és 15. pontját. (5) A fogyasztás alapján számított kiadásokra vonatkozik. (6) A lakással kapcsolatos egyedi szolgáltatások elkülönülten azonosítható költségeire vonatkozik, függetlenül attól, hogy a fogyasztásnak megfelelően fizeti a fogyasztó, vagy sem, kivéve az általános adózásból finanszírozott szolgáltatások költségeit; lásd még az Ib. melléklet 9. és 29. pontját. (7) A társadalombiztosítási rendszeren kívüli egészségügyi termékekre vonatkozik. (8) A teljes lefedettség az olyan egészségügyi termékekre és szolgáltatásokra fordított kiadásokra vonatkozik (a kórházi járóbeteg-ellátáson kívül), amelyeket a fogyasztó fizet, és az államigazgatás, a társadalombiztosítás vagy a háztartásokat segítő nonprofit intézmények (NPISH) nem térítenek vissza; lásd az Ib. melléklet 12. a) pontját és a 2494/95/EK tanácsi rendelet 14. cikkében megállapított eljárásnak megfelelően meghatározott, az árindexbe való bekerülésre vonatkozó módszertani részleteket. (9) Az indexbe való bekerülés módszertani részleteit és időpontját a 2494/95/EK tanácsi rendelet 14. cikkében megállapított eljárásnak megfelelően kell meghatározni. (10) Magában foglalja a gépjármű-vezetői engedély kiadásának, a tanóráknak és a vizsgának a díját, az időszakos műszaki vizsgálat díját, az autóklubok díjait, a híd-, alagút-, komp- és autópályadíjat; nem tartalmazza a járművek fenntartásához és használatához szükséges engedélyek megszerzéséhez szükséges összegeket; lásd még az Ib. melléklet 9., 18. és 19. b) pontját. (11) A kettő vagy több közlekedési eszközre érvényes jegyekre vonatkozik, ha azok között nem osztható meg a költség. (12) Magában foglalja a sportklubok és fitneszközpontok belépési és tagsági díjait; magában foglalja a vadászati és halászati engedélyekhez szükséges díjakat is, ha az államigazgatás az engedély kiadását egy meghatározott szabályozási funkció ellátására használja; lásd még az Ib. melléklet 9. és 19. b) pontját. (13) Magában foglalja a múzeumi és könyvtári belépők díjait, valamint a tévé- és rádió-előfizetési díjakat; lásd még az Ib. melléklet 9. és 10. pontját. (14) Kizárólag azokat az oktatási termékeket és szolgáltatásokat foglalja magában, amelyeket teljes mértékben a fogyasztók fizetnek. (15) A teljes lefedettség az olyan oktatási termékekre és szolgáltatásokra fordított kiadásokra vonatkozik, amelyeket a fogyasztó fizet, és az államigazgatás, a társadalombiztosítás vagy az NPISH-k nem térítenek vissza; lásd a Ib. melléklet 12. a) pontját és a 2494/95/EK tanácsi rendelet 14. cikkében megállapított eljárásnak megfelelően meghatározott, az árindexbe való bekerülésre vonatkozó módszertani részleteket. (16) A számítástechnikai, nyelvi és gépíró tanfolyamokra, valamint az egyéb olyan tanfolyamokra vonatkozik, amelyeket teljes mértékben a fogyasztó fizet. (17) A bölcsődékre, óvodákra, játszóterekre és gyermekmegőrzőkre vonatkozik, amelyek nem alkotják kötelező részét az oktatási rendszernek; csak az a kiadás van lefedve, amelyet a fogyasztó fizet, és az államigazgatás, a társadalombiztosítás vagy az NPISH-k nem térítenek vissza; lásd még az Ib. melléklet 12. A) pontját; a 12.3.1. kategórián belüli egyéb tételekre, úgymint az idősek otthonára, a fogyatékossággal élő személyek oktatási intézményeire, a lakástakarító szolgáltatásokra és az étkeztetési programokra a 18. lábjegyzet rendelkezései vonatkoznak. (18) Az ingóságbiztosítások szolgáltatási díjaira vonatkozik. (19) A tulajdonos-lakó és a bérlő által fizetett összes olyan biztosításért járó szolgáltatási díjra vonatkozik, amelyet tipikusan a bérlő köt meg tűzkár, lopás, vízkár, stb. esetére; lásd még az Ib. melléklet 7., 8. és 24. pontját. A tulajdonos által lakott lakás kezelésére vonatkozó döntés meghozatalát követően e kategóriának a lefedettsége bővítésre szorulhat annak érdekében, hogy tartalmazza a tulajdonos-lakó által az olyan biztosításokért fizetett szolgáltatási díjakat is, amelyeket általában a tulajdonos köt meg. (20) A magán-baleset- és -betegbiztosítások szolgáltatási díjaira vonatkozik; lásd még az Ib. melléklet 7., 8. és a 24. pontját, valamint a 2494/95/EK tanácsi rendelet 14. cikkében megállapított eljárásnak megfelelően meghatározott, „06. Egészségügy” kategória árindexbevalóbekerülésérevonatkozómódszertanirészleteket. (21) Az indexbe való bekerülés módszertani részleteit és időpontját a 2494/95/EK tanácsi rendelet 14. cikkében megállapított eljárásnak megfelelően kell meghatározni. A végrehajtást egy korábbi időpontra is kitűzhetik. (22) A személygépjármű-biztosítás szolgáltatási díjaira vonatkozik. (23) A személygépjármű-, utazási és poggyászbiztosítás szolgáltatási díjaira vonatkozik; lásd még az Ib. melléklet 7., 8. és 24. pontját. (24) Az egyéb biztosítások szolgáltatási díjaira vonatkozik, úgymint a nem személygépjármű használatából eredő, harmadik személy vagy tulajdonának sérülése vagy károsodása esetén fennálló polgári jogi felelősség biztosítása; lásd még az Ib. melléklet 7., 8. és 24. pontját. (25) Az olyan banki szolgáltatások díjaira vonatkozik, amelyek nem az ügyleti érték arányában vannak kifejezve. (26) A banki szolgáltatásokat is magukban foglaló pénzügyi szolgáltatásokra vonatkozik; nem tartoznak bele a magán- és az állami nyugdíjrendszer számára fizetett szolgáltatási díjak, amelyek egyfajta életbiztosítást képeznek személyek egy adott csoportjára szűkítve, valamint a kamatok sem; lásd még az Ib. melléklet 21. és 23. pontját. (27) Az útlevél, a születési és házassági anyakönyvi kivonat és a halotti bizonyítvány kibocsátásának díját foglalja magában, valamint a szakmai szövetségek tagsági díjait, amennyiben azok szolgáltatási díjnak tekinthetőek; lásd még az Ib. melléklet 9. és 19. pontját.